באוגוסט 2008 הועלה לדרגת סגן-אלוף ומונה למפקד פלגה 916, פלגת ביטחון שוטף ברצועת עזה. פיקד על הפלגה שנטלה חלק מרכזי בלחימה בטרור פלסטיני ובמבצע עופרת יצוקה. במהלך התקופה השתתפה הפלגה במבצע רוחות שמים לסיכול משטי המחאה מחו"ל אשר ניסו לפרוץ את אכיפת הסגר הימי על רצועת עזה. פיקד על מספר מבצעי סיכול ימיים להברחות אמל"ח לרצועה וסיכול חוליית מחבלים באימון צלילה. בתקופת פיקודו בוצע ניסיון פיגוע תופת של סירת דיג על כלי שיט של פלגה 916. בהמשך מונה למפקד פלגה 31 בשייטת ספינות הטילים, פיקד על הפלגה במהלך מבצע "עמוד ענן" בתקיפת יעדי טרור מהים ובמהלך מבצע "חוק ברזל" לתפיסת האנייה "ויקטוריה", שנועדה להבריח נשק לחמאס. לאחר מכן שירת כסגן מפקד שייטת ספינות הטילים.